Sügav uni

"Sügav uni" (inglise keeles "The Big Sleep") on Raymond Chandleri 1939. aastal ilmunud kriminaalromaan, milles esmakordselt astub üles eradetektiiv Philip Marlowe. Romaani pealkiri on surma eufemism. "Sügav uni" oli omas ajas uudne selle poolest, et kuritegusid uuriv detektiiv ei kasutanud üksnes oma mõistust nagu näiteks Hercule Poirot, vaid laskub ka ise kurjategijatega tulevahetusse ja kaklusse ning mitte tingimata edukalt, vaid korra detektiiv ka saab peksa, vangistatakse ja seotakse kinni. Romaan on tähelepanuväärne oma keerukuse poolest. Enamik tegelasi puutub omavahel kokku ja romaani kestel tuleb välja palju saladusi. Peategelane Marlowe palgatakse uurima väljapressimisjuhtumit, kuid pärast raamatukaupmees Geigeri mõrva kistakse eradetektiiv allilma räpastesse mängudesse. Tapetakse 6 inimest, neist ühe mõrvarit ei avalikustatagi ja ülejäänutest igaühe mõrvab erinev tegelane. Kohtu alla läheb mõrtsukatest ainult üks. Kui Chandlerilt küsiti, kes mõrvas Owen Taylori, siis vastas Chandler, et ta ei tea seda ka ise. Philip Marlowe kindral Guy de Brisay Sternwood – Marlowe' klient Vivian Regan (endine Sternwood) – kindrali vanem tütar, kolm korda abielus olnud, viimati salaviinakaupmehe Rusty Reganiga Carmen Sternwood – kindrali epilepsiat põdev noorem tütar Rusty Regan – kadunud iirlane, endine Iiri Vabariikliku Armee ohvitser, tegutses Eddie Marsi juures Owen Taylor – Sternwoodide autojuht Arthur Gwynn Geiger – mõrvatud homoseksuaalne mees, kaupluse "Haruldased raamatud ja luksusväljaanded" omanik, kus vahendas pornograafilist kirjandust ja tegeles väljapressimisega Carol Lundgren – Geigeri armuke Eddie Mars – Los Angelese allilmaliider, "Küpressiklubi" omanik Mona Mars – Eddie naine ja Rusti Regani armuke Joe Brody – allilmategelane, tegeles hasartmängude ja väljapressimisega Agnes Lozelle – Geigeri kaupluse sekretär, mestis Joe Brodyga Harry Jones – töötab Agnes Lozelle'i heaks Lash Canino – Eddie Marsi löömamees Taggart Wilde – ringkonnaprokurör Bernie Ohls – ringkonnaprokuratuuri peauurija inspektor Gregory – uurija Kaotsiläinud Isikute Büroost, sõbrustab Eddie Marsiga Eesti keeles ilmus teos Olioni kirjastuselt 1992. aastal Ralf Tomingu tõlkes. "Sügav uni" (1946), peaosas Humphrey Bogart "Sügav uni" (1978), peaosas Robert Mitchum Vennad Joel ja Ethan Coen on tunnistanud, et romaani süžee on mõjutanud nende filmi "Suur Lebowski" (1998). 1990. aastal avaldatud edetabeli "The Top 100 Crime Novels of All Time" (UK Crime Writers Association) tulemuste põhjal on teos teisel kohal. Viis aastat hiljem ilmunud nimekirjas "The Top 100 Mystery Novels of All Time Selected" (Mystery Writers of America) asub raamat kaheksandal kohal. Prantsuse ajaleht Le Monde valis selle 1999. aastal sajandi 100 parima raamatu hulka. Shubhajit Lahiri. The Big Sleep by Raymond Chandler: A book review Culturazzi, 1. november 2008 The Big Sleep by Raymond Chandler Blogi Vellum, 1. november 2008 Raymond Chandler – Sügav uni (1992) Blogi Loterii, 21. detsember 2009 Sügav uni Raamatukoi raamatupood The Coens Speak (Reluctantly) indieWIRE, 9. märts 1998 Book awards: Top 100 Crime Novels of All Time. UK Crime Writers' Association. LibraryThing Top 100 Mystery Novels of All Time Selected. Mystery Writers of America. LibraryThing William Marling. The Big Sleep, Raymond Chandler Detnovel The Big Sleep by Raymond Chandler LibraryThing Lugemiskontroll "Sügava une" kohta Vaadatud 26. mail 2011 (inglise keeles)